Sunrise Monster blog 2 Energie vir ’n suksesvolle wedloop – Voedingswenke aan jou gebring deur Medihelp en Montagu Dried Fruit and Nuts - Solidariteit Blog
My Gesondheid - 22 Februarie 2017
Sunrise Monster blog 2 Energie vir ’n suksesvolle wedloop – Voedingswenke aan jou gebring deur Medihelp en Montagu Dried Fruit and Nuts
Jy’t geoefen soos ’n kampioen en jou liggaam is sterk en reg om die groot wedloop aan te pak. Nou moet jy net sorg dat jy deurlopend gesonde energie aan jou liggaam voorsien sodat jy die pas kan volhou. Hier is ’n paar maklike, lekker voedingswenke wat jy draf-draf kan probeer.
Kokosneutwater is ’n uitstekende opkikker tydens ’n wedloop. Dit is baie gewild omdat dit ’n optimale bron van die groot vyf-elektroliete is: kalsium, natrium, magnesium, kalium en fosfor. Dis ook makliker verteerbaar as die meeste sportdrankies.
Daar is bewys dat rosyne tydens kardio-oefeninge net so doeltreffend soos sport-jellieboontjies werk om jou uithouvermoë te verbeter. Rosyne bevat baie kalorieë, wat jou energie ’n natuurlike hupstoot gee.
Peusel gerus aan ’n paar dadels tydens ’n marathon. Dit is maklik om te kou en bevat meer eenvoudige suikers en koolhidrate as ander gedroogde vrugte. Dis ook ’n goeie bron van kalium. Drie dadels is gelykstaande aan een porsie.
“Alle drawwers weet dat draf meer is as net om een voet voor die ander te sit; dis ’n leefstyl en dis wie ons is.” – Joan Benoit Samuelson